
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αρμοδιοτήτων των Υφυπουργών Εθνικής Οικο¬ 
νομίας. 1 

Ανάθεση αρμοδιοτήτων Υπουργού Οικονομικών στον Υφυ¬ 
πουργό Οικονομικών . 2 

Θέση σε καθεστώς τελωνειακής επίβλεψης του χώρου που 
αναφέρεται στην από 2.8.1991 σύμβαση μίσθωσης μεταξύ 

ΕΤΒΑ και Γεωργίου Γρ. Καφετζάκη. . 3 

Ανάθεση αρμοδιοτήτων Υπουργού Γεωργίας στον Υφυπουργό 

Γεωργίας, Χρήστο Κοσκινά . 4 

Έγκριση του εσωτερικού κανονισμού λειτουργίας του Πανεπι¬ 
στημίου Αιγαίου σχετικά με την καθομολόγηση του διδά¬ 
κτορα κάι τον τύπο του διδακτορικού διπλώματος .... 5 
Τροποποίηση-Συμπλήρωση του Γενικού Κανονισμού Λειτουρ¬ 
γίας Μαρινών . 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ1491 (1) 

Καθορισμός αρμοδιοτήτων των Υφυπουργών Εθνικής Οικονο¬ 
μίας. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

* Έχοντας υπόψη: 

1. Τα άρθρα 81 παρ. 1 και 83 παρ. 2 του Συντάγματος. 

2. Τα άρθρα 16 παρ. 5 και 22 παρ. 2 περιπτ. γ’ του ν. 1558/ 
1985 «Κυβέρνηση και Κυβερνητικά όργανα» (Α' 137). 

3. Το Προεδρικό Διάταγμα 180/1990 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α' 64). 

4. Τις διατάξεις του Π.Δ/τος 545/1988 «Οργανισμός του 
Υπουργείου Εθνικής Οικονομίας» (Α’ 254). 

5. Τις διατάξεις του άρθρου 1 του Π.Δ/τος 333/1988 «Ανα¬ 
διάρθρωση και σύσταση νέων Διευθύνσεων Περιφερειακής 
Ανάπτυξης του Υπουργείου Εθνικής Οικονομίας» (Α' 154), 
αποφασίζουμε: 

Άρθρο 1 

Στον Υφυπουργό Αριστείδη Τσιπλάκο αναθέτουμε την 
άσκηση αρμοδιοτήτων επί θεμάτων: 

Α. Των κατωτέρω Διευθύνσεων της Γενικής Διεύθυνσης Δημ. 
Επενδύσεων, Περιφερειακής Πολιτικής και Ανάπτυξης της 
Κεντρικής Υπηρεσίας, του Υπουργείου Εθνικής Οικονομίας: 


α) Διεύθυνσης Δημοσίων Επενδύσεων, 
β) Διεύθυνσης Περιφερειακής Πολιτικής, 
γ) Διεύθυνσης Ανάπτυξης. 

Β. Όλων των Διευθύνσεων Περιφερειακής Ανάπτυξης 
Γ. Του Οργανισμού Ανάπτυξης Δυτικής Κρήτης (ΟΑΔΥΚ). 
Δ. Του Οργανισμού Ανάπτυξης Ανατολικής Κρήτης (ΟΑ- 
ΝΑΚ). 

Άρθρο 2 

Στον Υφυπουργό Σωτήριο Χατζηγάκή αναθέτουμε την 
άσκηση αρμοδιοτήτων επί θεμάτων: 

Α. Των κατωτέρω Διευθύνσεων της Γενικής Γραμματείας 
ΔΟΣ της Κεντρικής Υπηρεσίας του Υπουργείου Εθνικής Οικο¬ 
νομίας: 

α) Διεύθυνσης Διακρατικής Οικονομικής. Συνεργασίας. 

β) Διεύθυνσης Σχέσεων με Διεθνείς Οργανισμούς. 

γ) Διεύθυνσης Σχέσεων με τις Ευρωπαϊκές Κοινότητες (ΕΟΚ). 

Β. Των Υπηρεσιών του Εξωτερικού. 

α) Μόνιμης Αντιπροσωπείας στον 0.0.Σ.Α. 

β) Γραφείου Οικονομικού Συμβούλου στην Πρεσβεία στην 

Ουάσιγκτων. 

γ) Γ ραφείου Οικονομικού Συμβούλου στην Πρεσβεία στο Τό¬ 
κιο. 

δ) Γ ραφείου Οικονομικού Συμβούλου στη Μόνιμη Αντιπροσω¬ 
πεία στη Γενεύη. 

Γ. Του κέντρου Διεθνούς Ευρωπαϊκού Οικονομικού Δικαίου 
(ΚΔΕΟΔ). 

Στον ίδιο Υφυπουργό αναθέτουμε την αρμοδιότητα προτάσεως 
για την έκδοση κανονιστικών διαταγμάτων και εκδόσεως 
υπουργικών αποφάσεων, για την προσαρμογή της ελληνικής 
νομοθεσίας προς την αντίστοιχη κοινοτική, όπως η αρμοδιό¬ 
τητα αυτή αναφέρεται στον ν. 1338/1983 (άρθρο 1 επ.), 
όπως τροποποιήθηκε με τους νόμους 1440/1984 (άρθρο 6 
παρ. 4) 1775/1988 (άρθρο 7) και 1880/1990 (άρθρο 2). 

Άρθρο 4 

Παράλληλη άσκηση αρμοδιοτήτων 
Οι κατά τα προηγούμενα άρθρα αρμοδιότητες των Υφυ¬ 
πουργών που αφορούν τις κατωτέρω Διευθύνσεις ή Υπηρεσίες 
μπορούν να ασκούνται παράλληλα και από τον Υπουργό Εθνι¬ 
κής Οικονομίας. 

α) Διεύθυνση Δημοσίων Επενδύσεων 
β) Διεύθυνση Περιφερειακής Πολιτικής 
γ) Διεύθυνση Ανάπτυξης 

δ) Διεύθυνση Διακρατικής Οικονομικής Συνεργασίας 
ε) Διεύθυνση Σχέσεων με Διεθνείς Οργανισμούς 

στ) Διεύθυνση Σχέσεων με τις Ευρωπαϊκές Κοινότητες 
ζ) Υπηρεσιών του Εξωτερικού 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 23 Αυγούστου 1991 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΕΥΘΥΜΙΟΣ ΧΡΙΣΤΟΔΟΥΛΟΥ 


Αριθ. Τ. 1489/1076692/1224/0006Α· (2) 

Ανάθεση αρμοδιοτήτων Υπουργού Οικονομικών στον Υφυπουργό 
Οικονομικών. 


Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 83 παρ. 2 του Συντάγματος. 

2. Τα άρθρα 16 παρ. 5 και 22 παρ. 3 του Ν. 1558/1985 
«Κυβέρνηση και Κυβερνητικά όργανα» (Α' 137). 

3. Το άρθρο 81 του Ν. 1892/1990 «για τον εκσυγχρονισμό 
και την ανάπτυξη και άλλες διατάξεις» (Α. 101). 

4. Το Π.Δ. 284/1988 «Οργανισμός του Υπουργείου Οικονο¬ 
μικών (Α' 128), όπως τροποποιήθηκε και συμπληρώθηκε με τα 
Π.Δ/τα 511/1989 (Α' 218), 543/1989 (Α' 229), 79/1990 
(Α' 37), 114/1990 (Α' 48), 262/1990 (Α’ 107), 271/1990 
(Α' 109) και την αριθ; Ί090443/1055/16.8.1989 «Σύσταση 
Τελωνειακών Περιφερειών» (Β' 686), που κυρώθηκε με το άρθρο 
51 παρ. 1 περ. στ' του Ν. 1882/1990. «Μέτρα για την περι¬ 
στολή της φοροδιαφυγής, διαρρυθμίσεις στην άμεση και έμμεση 
φορολογία και άλλες διατάξεις» (Α' 43). 

5. Την Υ. 114/1986 απόφαση του Πρωθυπουργού (Β' 247), 
με την οποία συστήθήκαν δύο θέσεις Υφυπουργών στο Υπουργείο 
Οικονομικών. 

6. Το Π.Δ. 359/1991 «Διορισμός μελών της Κυβέρνησης και 
Υφυπουργών» (Α 127), με το οποίο διορίστηκε Υφυπουργός Οι¬ 
κονομικών ο Κωνσταντίνος Γιατράκος και το Π.Δ. 358/1991 
(Α' 127), με το οποίο έγινε δεκτή η παραίτηση του Παναγιώτη 
Δελημήτσου, Υφυπουργού Οικονομικών. 

7. Την αριθ. 1086421/2042/Α0006/30.11.1990 κοινή 
απόφαση του Υπουργού Προεδρίας της Κυβέρνησης και Οικονο¬ 
μικών εξαίρεση διοικητικών Πράξεων ή εγγράφων του Υπουρ¬ 
γείου Οικονομικών από τον περιορισμό των υπογραφών της πα¬ 
ραγράφου 1 του άρθρου 81 τουΝ. 1892/1990 (Β’ 756). 

8. Το Π.Δ. 17/1991 «Σύσταση Γενικών Διευθύνσεων και Μο¬ 
νάδας Στρατηγικού Σχεδιασμού και Ανάλυσης Πολιτικής στο 
Υπουργείο Οικονομικών (Α’ 7), αποφασίζουμε: 

Άρθρο 1 

Ανάθεση αρμοδιοτήτων κατά θέματα 

Στον Υφυπουργό Οικονομικών Κωνσταντίνο Γιατράκο αναθέ¬ 
τουμε την άσκηση των παρακάτω αρμοδιοτήτων που αναφέρο- 
νται: 

1. Στην εποπτεία των εξής Νομικών Προσώπων: α) Μετοχι¬ 
κού Ταμείου Πολιτικών Υπαλλήλων (Μ.Τ.Π.Υ.), β) Οργανισμού 
Διαχείρισης Δημοσίου Υλικού (Ο.Δ.Δ.Υ.), γ) Επιτροπής Ολυ¬ 
μπίων και Κληροδοτημάτων (Ε.Ο.Κ.), δ) Ζαππείου Επιτροπής, 
ε) Βαρβακείου Ιδρύματος, στ) Ταμείου Ανταλλαξίμου Περιουσίας 
και Αποκατάστασης Προσφύγων (Τ.Α.Π.Α.Π.), ζ) Ειδικού Τα¬ 
μείου Ελέγχου και Εποπτείας Φορολογίας Οινοπνεύματος 
(Ε.Τ.Ε.Ε.Φ.Ο.), η) Κτηματικής Εταιρείας του Δημοσίου 


(Κ.Ε.Δ.), θ) Καταστημάτων Αφορολογήτων Ειδών Κ.Α.Ε.) και 
ι) Διώρυγας Κορίνθου Α.Ε. 

2. Στο διορισμό μελών συλλογικών οργάνων του Υπουργείου 
Οικονομικών, που έχουν σχέση με Υπηρεσίες της αρμοδιότητάς 
του, καθώς .και Διοικητικών Συμβουλίων Νομικών Προσώπων 
που εποπτεύονται απ’ αυτόν. 

3. Στην συνυπογραφή πράξεων, αποφάσεων ή διαταγμάτων 
που εκδίδονται από κοινού με άλλους Υπουργούς ή Υφυπουργός 
και ανάγονται σε αντικείμενα των Υπηρεσιών του επομένου άρ¬ 
θρου. 

4. Στη έκδοση αποφάσεων έγκρισης δαπανών, παροχής πι¬ 
στώσεων εντολών προμηθειών ή εκτέλεσης έργων, καθώς και 
ανάληψης και αναγνώρισης δαπανών; άνω του ποσού των εκατόν 
είκοσι εκατομμυρίων (120.000.000) και μέχρι του ποσού των 
διακοσίων εκατομμυρίων (200.000.000) δραχμών, που ανάγο¬ 
νται σε αντικείμενα των Υπηρεσιών του επομένου άρθρου. 

5. Στην κατάρτιση συμβάσεων προβλεπομένων από το νόμο 
και στην έγκριση ή επικύρωση όμοιων συμβάσεων αξίας άνω του 
ποσού των εκατόν είκοσι εκατομμυρίων (120.000.000) δραχ¬ 
μών, που ανάγονται σε αντικείμενα των Υπηρεσιών του επομένου 
άρθρου. 

6. Στην αποδοχή ή μη των γνωμοδοτήσεων της Ολομέλειας 
του Νομικού Συμβουλίου του Κράτους σε θέματα της αρμοδιότη¬ 
τάς του. 

7. Στην αποδοχή ή μη των αποφάσεων της Επιτροπής άρθρου 
24 του Ν. 1543/1985 (Α. 73) και στην έγκριση ή μη των απο¬ 
φάσεων της Επιτροπής του άρθρου 24 του Ν. 1813/1988 (Α' 
243). 

8. Στην έγκριση ή μη των αποφάσεων του Ανωτάτου Χημικού 
Συμβουλίου (άρθρο 4 του Δ/τος της 31.10.1929 - ΦΕΚ Α' 
391). 

9. Στην κοινοβουλευτική εκπροσώπιση για τον έλεγχο που 
ασκείται σε θέματα αρμοδιότητας Υπουργείου Οικονομικών και 
Νομικών Προσώπων Δημοσίου Δικαίου που εποπτεύονται απ’ 
αυτό. Η Κοινοβουλευτική αυτή αρμοδιότητα ασκείται παράλληλα 
με τον Υπουργό Οικονομικών έπειτα από συνεννόηση. 

Άρθρο 2 

Ανάθεση αρμοδιοτήτων κατά Υπηρεσίες 

Εκτός από τις αρμοδιότητες σε ειδικά θέματα που αναφέρονται 
στο προηγούμενο άρθρο 1, αναθέτουμε στον ίδιο Υφυπουργό την 
άσκηση των αρμοδιοτήτων που ανήκουν σύμφωνα με τις κείμενες 
διατάξεις στις κατωτέρω Υπηρεσίες, περιλαμβανόμενων και των 
προτάσεων για την έκδοση κανονιστικών και ατομικών διαταγ¬ 
μάτων. 

1. Διεύθυνση Πολιτικής Σχεδίασης Εκτάκτου Ανάγκης 
(Π.Σ.Ε.Α.) 

2. Διευθύνσεις Δ.10 Δημόσιας Περιουσίας και Δ.11 Εθνικών 
Κληροδοτημάτων της Γενικής Διεύθυνσης Φορολογίας και Δη¬ 
μόσιας Περιουσίας. 

3. Διευθύνσεις και Υπηρεσίες που συγκροτούν τη Γενική Διεύ¬ 
θυνση Τελωνείων, εκτός από τη Δ.3 Διεύθυνση Προσωπικού Τε¬ 
λωνείων, της οποίας η αρμοδιότητα ασκείται μόνο από τον 
Υπουργό. 

4. Διευθύνσεις και Υπηρεσίες που συγκροτούν τη Γενική Διεύ¬ 
θυνση του Γενικού Λογιστηρίου του Κράτους, εκτός από τις κα¬ 
τωτέρω Διευθύνσεις των οποίων οι αρμοδιότητες ασκούνται μόνο 
από τον Υπουργό: α) Δ.20 Προϋπολογισμού, μόνο σε ό,τι αφορά 
την κατάρτιση του Προϋπολογισμού, τη διάθεση πιστώσεων από 
το αποθεματικό, την εγγραφή προβλέψεων για τη σύσταση θέ¬ 
σεων, το μηνιαίο όριο πληρωμών, τον καθορισμό του ανά τρίμηνο 
ποσοστού διάθεσης πιστώσεων, τη μεταφορά πιστώσεων και του 
ποσοστού διάθεσης άνω των εκατόν πενήντα εκατομμυρίων 

(150.000.000) δραχμών κατά κωδικό αριθμό, β) Δ.23 Δημο¬ 
σίου Χρέους, γ) Δ.24 Λογαριασμών του Δημοσίου, δ) Δ.25 Κί¬ 
νηση Κεφαλαίων, Εγγυήσεων, Δανείων και Αξιών και ε) Δ.41 
Δημοσιονομικών Σχέσεων με Ευρωπαϊκές Κοινότητες και Διε¬ 
θνείς Οργανισμούς. 

5. Διευθύνσεις και Υπηρεσίες που συγκροτούν το Γενικό Χη¬ 
μείο του Κράτους, εκτός από τη Δ.34 Διεύθυνση Προσωπικού και 
Τεχνικής Υποστήριξης, της οποίας η αρμοδιότητα ασκείται μόνο 
από τον Υπουργό. 

Άρθρο 3 

Παράλληλη άσκηση αρμοδιοτήτων 

Οι κατά τα προηγούμενα άρθρα αρμοδιότητες του Υφυπουρ¬ 
γού που αφορούν τις κατωτέρω Διευθύνσεις, Υπηρεσίες ή Νομικά 
Πρόσωπα, μπορούν να ασκούνται παράλληλα και από τον 
Υπουργό Οικονομικών: 

α) Διευθύνσεις Δ.10 Δημόσιας Περιουσίας και Δ.11 Εθνικών 
Κληροδοτημάτων της Γενικής Διεύθυνσης Φορολογίας και Δη¬ 
μόσιας Περιουσίας. 

β) Διευθύνσεις και Υπηρεσίες που συγκροτούν τη Γενική Διεύ¬ 
θυνση του Γενικού Λογιστηρίου του Κράτους. 

γ) Διευθύνσεις και Υπηρεσίες που συγκροτούν το Γενικό Χη¬ 
μείο του Κράτους. 

δ) Επιτροπή Ολυμπίων και Κληροδοτημάτων (Ε.Ο.Κ.) 

ε) Ζάππειο Επιτροπή. 

στ) Βαρβάβειο Ίδρυμα. 

ζ) Κτηματική Εταιρεία του Δημοσίου (Κ.Ε.Δ.) 

η) Καταστήματα Αφορολογήτων Ειδών (Κ.Α.Ε.) 

Άρθρο 4 

Εξαιρέσεις από την ανάθεση αρμοδιοτήτων στον Υφυπουργό 

Από τις ανωτέρω αρμοδιότητες που αναθέτουμε στον Υφυ¬ 
πουργό εξαιρούνται: 

1. Ο ειδικότερος καθορισμός της Πολιτικής του Υπουργείου, 
μέσα στο πλαίσιο της γενικής πολιτικής της Κυβέρνησης, 

2. Η νομοθετική πρωτοβουλία. 

3. Η σύναψη συμβάσεων και υπογραφή αποφάσεων για τις 
οποίες απαιτείται νομοθετική κύρωση. 

4. Η πρόσληψη του πάσης φύσεως προσωπικού του Υπουρ¬ 
γείου Οικονομικών και των Νομικών Προσώπων που εποπτεύο¬ 
νται απ’ αυτό. 

5. Ο ορισμός αντιπροσώπων του Υπουργείου Οικονομικών 
στα Διοικητικά Συμβούλια και Γενικές Συνέλευσεις Νομικών 
Προσώπων, καθώς και σε Επιτροπές που εποπτεύονται από άλλα 
Υπουργεία. 

6. Οι αποφάσεις, εντάλματα, έγγραφα, εντολές ή άλλες Πρά¬ 
ξεις για τις οποίες έχει μεταβιβαστεί μέχρι την έναρξη ισχύος της 
παρούσης από τον Υπουργό των Οικονομικών ή εξουσία να υπο¬ 
γράφονται «Με εντολή Υπουργού» από τον Γενικό Γραμματέα , 
τους Ειδικούς Γραμματείς, τους Γενικούς Διευθυντές και τους 
Προϊσταμένους Διευθύνσεων, Τμημάτων και Αυτοτελών και μη 
Αυτοτελών Γραφείων της Κεντρικής Υπηρεσίας και των Ειδικών 
Αποκεντρωμένων Υπηρεσιών του Υπουργείου Οικονομικών. 

Αθήνα, 23 Αυγούστου 1991 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 


Αριθ. Κ. 2126/198 (3) 

Θέση σε καθεστώς τελωνειακής επίβλεψης του χώρου που αναφέ- 
ρεται στην από 2.8.1991 σύμβαση μίσθωσης μεταξύ ΕΤΒΑ και 
Γεωργίου Γρ. Καφετζάκη. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παραγράφου 7 του άρθρου 20 του Ν. 
1921/1991 (ΦΕΚ 12/Α'), με τις οποίες παρέχεται δυνατότητα 
στον Υπουργό των Οικονομικών να θέτει με απόφασή του υπό τε- 
λωνειακή επίβλεψη τους χώρους λειτουργίας των μονάδων, που 
επιλέγονται για την καταστροφή των αποσυρομένων κατ’ εφαρ¬ 
μογή του νόμου αυτού, αυτοκινήτων. 

β) Την αριθμ. 86653/6673/3.1.1991 (ΦΕΚ 2/Β) Κοινή 
Υπουργική απόφαση, όπως ισχύει, με την οποία καθορίζεται η 
διαδικασία απόσυρσης και καταστροφής μεταχειρισμένων επιβα¬ 
τικών και φορτηγών αυτοκινήτων ιδιωτικής χρήσης μέχρι 2,5 
τόννους. 

γ) Την αριθμ. 9795/1339/12.3.1991 (ΦΕΚ 147/Β) Κοινή 
Απόφαση των Υπουργών Οικονομικών και ΠΕ.ΧΩ.Δ.Ε., με την 
οποία καθορίζεται ο τρόπος και η διαδικασία επιλογής νομικού ή 
φυσικού προσώπου, για την καταστροφή αποσυρομένων αυτοκι¬ 
νήτων συμβατικής τεχνολογίας ιδιωτικής χρήσης. 

δ) Την αριθμ. 12366/8.7.1991 Κοινή Υπουργική Απόφαση, 
σχετικά με την ανάθεση καταστροφής αποσυρομένων αυτοκινή¬ 
των στον Γεώργιο Γρ. Καφετζάκη. 

ε) Την από 17.7.1991 σύμβαση μεταξύ του Υπουργείου Οι¬ 
κονομικών, εκπροσωπουμένου από τον Υπουργό των Οικονομι¬ 
κών και του Γεωργίου Γρ. Καφετζάκη*, κατοίκου Ηρακλείου 
Κρήτης, οδός Δραμουντάνη 25. 

στ) Την από 2.8.1991 σύμβαση μίσθωσης μεταξύ «ΕΤΒΑ» 
Α.Ε. (εκπροσωπουμένης από τον Μύρωνα Ιωαν. Στειακάκη, 
Διευθυντή του ΥποκαταστήματοςΆνατολικής Κρήτης) και του 
Γεωργίου Γρ. Καφετζάκη, χώρου έκτασης 16.000 τετραγωνι¬ 
κών μέτρων στη βιομηχανική περιοχή Ηράκλειου Κρήτης, προ- 
κειμένου να χρησιμοποιηθεί από τον τελευταίο για την εγκατά¬ 
σταση κατάλληλου εξοπλισμού καταστροφής αποσυρομένων αυ¬ 
τοκινήτων κατ’ εφαρμογή του άρθρου 20 του Ν. 1921/91. 

ζ) Την από 18.7.1991 αίτηση του Γεωργίου Γρ. Καφετζάκη 
με την οποία ζητάει την υπαγωγή των χώρων εγκαταστάσεων 
για την απόσυρση αυτοκινήτων σε καθεστώς τελωνειακής επί¬ 
βλεψης, αποφασίζουμε: 

Άρθρο 1 

1. Θέτουμε σε καθεστώς τελωνειακής επίβλεψης για την από¬ 
συρση και καταστροφή αυτοκινήτων συμβατικής τεχνολογίας, 
κατ’ εφαρμογή του άρθρου 20 του Ν. 1921/91, τους χώρους 
των εγκαταστάσεων συνολικού εμβαδού τετραγωνικών μέτρων 
δεκαέξι χιλιάδων (16.000), που βρίσκονται στην βιομηχανική 
περιοχή Ηρακλείου Κρήτης, ιδιοκτησίας «ΕΤΒΑ» Α.Ε. και έχουν 
εκμισθωθεί για το σκοπό αυτό στον Γεώργιο Γρ. Καφετζάκη. 

Οι χώροι αυτοί που περιφράσσονται ενιαία με τοίχο ή με δικτυ- 
ωτό συρματόπλεγμα ή με άλλο κατάλληλο τρόπο έτσι ώστε η εί¬ 
σοδος και η έξοδος να είναι δυνατή μόνο από σημεία που επιβλέ- 
πονται από την Τελωνειακή Αρχή. 

2. Η Τελωνειακή Αρχή μπορεί να υποδείξει και η επιβλεπό- 
μενη μονάδα υποχρεούται να κατασκευάσει και άλλα έργα που 
κρίνονται αναγκαία για τη διασφάλιση των συμφερόντων του Δη¬ 
μοσίου. 

3. Η μονάδα υποχρεούται να κατασκευάσει τα σημεία που θα 

υποδείξει η Τελωνειακή Αρχή και να θέσει στη διάθεσή της, χώ¬ 
ρους και γραφεία για την υπηρεσία της, παράλληλα δε να φροντί¬ 
ζει για τη φύλαξη, την καθαριότητα και τη διατήρησή τους σε άρι- 
στη κατάσταση. 

4. Η είσοδος και η έξοδος στον επιβλεπόμενο χώρο προσώ¬ 
πων, αυτοκινήτων οχημάτων και λοιπών τροχοφόρων, υπόκει- 
νται στον έλεγχο των τελωνειακών οργάνων τα οποία μπορούν να 
λαμβάνουν τα αναγκαία κατά την κρίση τους μέτρα για την δια¬ 
σφάλιση των συμφερόντων του Δημοσίου. 

Άρθρο 2 

1. Τα αποσυρόμενα αυτοκίνητα θα κομίζονται αυτοδύναμα 
προς παράδοση, στην επιβλεπόμενη μονάδα, χωρίς τη χρήση 
βοηθητικών μεταφορικών μέσων. 

2. Προ της παράδοσης του αυτοκινήτου η επιβλέπουσα Τελω- 
νειακή Αρχή με βάση τη βεβαίωση της αρμόδιας υπηρεσίας του 
Υπουργείου Μεταφορών και Επικοινωνιών (Υπόδειγμα 1 της 
αριθμ. 86653/6673/3.1.91 Κ.Υ.Α.), που κατατίθεται σ’ αυτή, 
από τον ιδιοκτήτη του αποσυρόμενου αυτοκινήτου ή το αρμοδίως 
εξουσιοδοτημένο πρόσωπο, προέρχεται σε έλεγχο του αυτοκινή¬ 
του, προκειμένου να διαπιστώσει αν τα στοιχεία αυτού συμφω¬ 
νούν με τα αναγραφόμενα στη βεβαίωση. Η βεβαίωση αυτή πα¬ 
ραμένει στο αρχείο της Τελωνειακής Υπηρεσίας, επισυνάπτεται 
δε στο αντίτυπο του πρωτοκόλλου παράδοσης και παραλαβής 
που προορίζεται για το αρχείο αυτής. 

Αν κατά το χρόνο του ελέγχου δεν ανευρίσκονται τα στοιχεία 
του αυτοκίνητου που αναγράφονται στην παραπάνω βεβαίωση, ο 
κύριος αυτού ή ο νόμιμος εκπρόσωπος του υποχρεούται να τα 
εντοπίσει και να τα υποδείξει στην υπηρεσία του Τελωνείου και σε 
περίπτωση αδυναμίας του, να καλεί με δαπάνες του τεχνικό 
εμπειρογνώμονα που θα προέρχεται στις απαραίτητες ενέργειες 
για την εξακρίβωσή τους. 

Σε περίπτωση που τα στοιχεία ταυτότητας του αυτοκινήτου 
(αριθμ. πλαισίου, κινητήρα κ.λπ.), δεν συμφωνούν με εκείνα της 
βεβαίωσης, η Τελωνειακή αρχή δεν επιτρέπει την παράδοση και 
παραλαβή του αποσυρόμενου αυτοκινήτου συντρεχούσης δε περί¬ 
πτωσης προβαίνει στις απαραίτητες ενέργειες. 

3. Η παραλήπτρια για την καταστροφή μονάδα, μετά τον πα¬ 
ραπάνω έλεγχο, καταχωρεί ανελλιπώς και κατά συνεχή αύξοντα 
αριθμό στο προβλεπόμενο από το άρθρο 3 της αριθμ. 86653/ 
6673/3.1.1991 Κ.Υ.Α., ειδικό θεωρημένο βιβλίο, χωρίς ξέ- 
σματα και διαγραφές, τα στοιχεία του ιδιοκτήτη, καθώς και τα 
στοιχεία του αποσυρόμενου αυτοκινήτου (αριθμός κυκλοφορίας, 
αριθμός πλαισίου, εργοστάσιο κατασκευής, τύπος και είδος αυτό-, 
κινήτου, ημερομηνία παράδοσης - παραλαβής και καταστρο¬ 
φής)· 

Ανάλογη καταχώρηση γίνεται και από την Τελωνειακή αρχή 
στο τηρούμενο απ’ αυτή όμοιο βιβλίο. 

4. Μετά την παράδοση του αυτοκινήτου και την καταχώρηση 
των παραπάνω στοιχείων θα συντάσσεται από την Τελωνειακή 
Αρχή της επίβλεψης, πρωτόκολλο παράδοσης και παραλαβής σε 
πέντε (5) αντίτυπα (Υπόδειγμα 2 της 86653/6673/91 
Κ.Υ.Α.). Το πρωτόκολλο αυτό φέρει προτυπωμένο αύξοντα 
αριθμό και είναι ο ίδιος με τον αύξοντα αριθμό καταχώρισης του 
αυτοκινήτου στο ανωτέρω ειδικό βιβλίο. Από τα ανωτέρω αντί¬ 
τυπα, ένα προορίζεται για την Τελωνειακή αρχή τελωνισμού του 
νέου αντιρρυπαντικού αυτοκινήτου, ένα για τη διακοπή της βε¬ 
βαίωσης των τελών κυκλοφορίας από την αρμόδια Δ.Ο.Υ., δύο 
αντίτυπα παραδίδονται στον ενδιαφερόμενο μαζί με τις πινακίδες 
κυκλοφορίας του αποσυρόμενου αυτοκινήτου και ένα παραμένει 
στο αρχείο της Τελωνειακής αρχής. Ένα επιπλέον αντίτυπο χο¬ 
ρηγείται στην ανάδοχο. 

Τα αντίτυπα που προορίζονται για το αρχείο της Τελωνειακής 


υπηρεσίας καταστρέφονται μετά παρέλευση τριετίας από του τέ¬ 
λους του οικονομικού έτους στο οποίο αναφέρονται. 

Άρθρο 3 

1. Η καταστροφή του αποσυρόμενου αυτοκινήτου γίνεται αυ¬ 
θημερόν από την επιβλεπόμενη μονάδα παρουσία της Επιτροπής 
που προβλέπεται από το άρθρο 3 της αριθμ. 86653/6673/ 
3.1.1991 Κ.Υ.Α., όπως ισχύει, και σύμφωνα με τις υποδείξεις 
αυτής, με τη χρησιμοποίηση του μηχανολογικού εξοπλισμού που 
λήφθηκε υπόψη για την ανάθεση του έργου της καταστροφής. 

Η καταστροφή των αυτοκινήτων θα είναι πλήρης και δεν θα 
απομένουν μέρη και εξαρτήματα σε κατάσταση τέτοια που θα 
μπορούσαν να χρησιμοποιηθούν καθ’ οιονδήποτε τρόπο. 

2. Μετά την ολοκλήρωση της καταστροφής θα συντάσσεται 
από την Επιτροπή σχετικό πρωτόκολλο σε τρία (3) αντίτυπα, ένα 
των οποίων θα παραδίδεται στην επιβλεπόμενη μονάδα, το άλλο 
θα παραμένει στο αρχείο του Τελωνειακού Κλιμακίου, καταστρέ- 
φονται δε μετά παρέλευση τριετίας από το τέλος του οικονομικού 
έτους στο οποίο αναφέρονται και το τρίτο προσαρτάται στο σχε¬ 
τικό Π.Ε.Α.Ε. 

3. Ένα πρωτόκολλο καταστροφής μπορεί να καλύπτει και πε¬ 
ρισσότερα του ενός αυτοκίνητα που καταστρέφονται την ίδια 
ημέρα χωρίς να απαιτείται να αναγράφονται αναλυτικά τα στοι¬ 
χεία ενός εκάστου των καταστρεφομένων αυτοκινήτων, αλλά θα 
γίνεται αναφορά στον αύξοντα αριθμό καταχώρησης του τηρου- 
μένου από την Τελωνειακή Αρχή ειδικού βιβλίου, το οποίο και θα 
πιστώνεται αναλόγως. 

4. Για τα αυτοκίνητα που σε εξαιρετική περίπτωση (ανωτέρα 
βία) και εν γνώσει της Τελωνειακής υπηρεσίας του κλιμακίου δεν 
καταστρέφονται αυθημερόν θα συντάσσεται από το Τελωνειακό 
κλιμάκιο πρωτόκολλο μη καταστροφής, στο οποίο θα αναγράφο¬ 
νται ξεχωριστά για κάθε αυτοκίνητο τα χαρακτηριστικά του στοι¬ 
χεία και θα βεβαιώνεται η αυτοδυναμία του. Το πρωτόκολλο 
αυτό θα υπογράφεται και από τον εκπρόσωπο της αναδόχου που 
έχει ορισθεί από αυτή. 

Άρθρο 4 

1. Απαγορεύεται η καθ’ οιονδήποτε τρόπο έξοδος από τον επι- 
βλεπόμενο χώρο των αυτοκινήτων που έχουν παραληφθεί για κα¬ 
ταστροφή καθώς και μέρη και εξαρτήματα αυτών. 

2. Η έξοδος του προϊόντος της καταστροφής των αποσυρομέ- 
νων αυτοκινήτων από τον επιβλεπόμενο χώρο παραλαβής και 
καταστροφής θα γίνεται εντός πέντε (5) ημερολογιακών ημερών 
από την ημέρα καταστροφής και υπό τον όρο ότι η παραμονή τους 
δεν παρακωλύει το έργο της παραλαβής και της καταστροφής 
των αποσυρομένων αυτοκινήτων, άλλων η απομάκρυνσή τους εί¬ 
ναι άμεση. 

Άρθρο 5 

1. Για κάθε καταστρεφόμενο αυτοκίνητο η επιβλεπόμενη μο¬ 
νάδα υποχρεούται στην καταβολή του ποσού των δρχ. τριών χι¬ 
λιάδων (3.000) το οποίο εισπράττεται από το τελωνειακό Κλιμά¬ 
κιο της επίβλεψης την επομένη της ημέρας της καταστροφής. 

2. Το ποσό του ανταλλάγματος και τα τυχόν πρόστιμα που 
επιβάλλονται, βεβαιώνονται επί του τελωνειακού παραστατικού 
εγγράφου με την ονομασία «πρωτόκολλο Εξετάσεως Αποσκευών 
και Εμπορευμάτων (Π.Ε.Α.Ε.)». 

Το παραστατικό αυτό στο οποίο προσαρτάται το πρωτόκολλο 
καταστροφής ή ανάλογα η πράξη επιβολής προστίμου υποβάλλε¬ 
ται στη ΔΙΕΤΑ κατά τα κεκανονισμένα. 

3. Τα εισπραττόμενα κατά τα παραπάνω ποσά αποτελούν δη¬ 
μόσιο έσοδο και αποδίδονται στον ΚΑΕ 2465 του Προϋπολογι¬ 
σμού Εσόδων καθόσον αφορά τα ποσά του ανταλλαγμάτος και 

στον ΚΑΕ 3739 καθόσον αφορά τα οποιαδήποτε πρόστιμα. Για 
την καταβολή τους εκδίδεται αποδεικτικό είσπραξης. 

4. Σε περίπτωση μη καταβολής από την ανάδοχο του χρημα¬ 
τικού ποσού, κατά τα ως άνω οριζόμενα επιβάλλεται επιπλέον 
πρόστιμο εκπρόθεσμης καταβολής ανερχόμενο για την πρώτη 
ημέρα καθυστέρησης στο ένα τέρτο (1 /4) του οφειλόμενου ποσού. 
Για τις επόμενες ημέρες και για κάθε ημέρα καθυστέρησης οφεί¬ 
λεται πρόστιμο ανερχόμενο στο (1 /2) του οφειλόμενου ποσού. Το 
παραπάνω πρόστιμο επιβάλλεται και εισπράττεται από το Τελω¬ 
νειακό κλιμάκιο επίβλεψης, με την έκδοση σχετικής πράξης. 

Η επιβολή και η είσπραξη του οποιοδήποτε προστίμου σε βά¬ 
ρος της αναδόχου γνωστοποιείται και στη Δ/νση 5η του Υπουρ¬ 
γείου Οικονομικών. 

Άρθρο 6 

1. Η επιβλεπόμενη μονάδα υποχρεούται να παραλαμβάνει και 
να καταστρέφει εντός του ωραρίου εργασίας των δημοσίων υπη¬ 
ρεσιών τουλάχιστον εκατό πενήντα (150) αυτοκίνητα ημερη¬ 
σίους. 

2. Για κάθε μη καταστρεφόμενο αυθημερόν αυτοκίνητο επι¬ 
βάλλεται ιδιαίτερο πρόστιμο εκατό χιλιάδων (100,000) δρχ. το 
οποίο διπλασιάζεται σε περίπτωση που διαπιστωθεί την επομένη 
ημέρα από το κλιμάκιο ότι έχουν αφαιρεθεί από το αυτοκίνητο 
οποιαδήποτε εξαρτήματα ή ανταλλακτικά. 

3. Πρόστιμο δύο εκατομμυρίων (2.000.000) δρχ. σε κάθε πε¬ 
ρίπτωση ή επί πλέον του προστίμου που προβλέπεται για την κα¬ 
θυστέρηση καταστροφής, επιβάλλεται αν διαπιστωθεί από την 
Τελωνειακή Αρχή ότι το αυτοκίνητο έχασε την αυτοδυναμία του 
γιατί του αφαιρέθηκε ο κινητήρας ή οποιοδήποτε εξάρτημα που 
του στερεί την δυνατότητα να κινηθεί αυτοδύναμα. 

4. Σε περίπτωση απώλειας του αυτοκινήτου επιβάλλεται πρό¬ 
στιμο έξι εκατομμυρίων (6.000.000) δρχ. 

5. Σε περίπτωση μη καταβολής υπό της αναδόχου των αφει- 
λόμενων και βεβαιωμένων ποσών και προστίμων, η Τελωνιακή 
Αρχή (Κλιμάκιο) δεν επιτρέπει την περαιτέρω παράδοση και πα¬ 
ραλαβή των προς απόσυρση αυτοκινήτων. Η είσπραξη από την 
Τελωνειακή Υπηρεσία των απαιτήσεων αυτών ενεργείται σύμ¬ 
φωνα και με τις περί ΚΕΔΕ διατάξεις. 

Άρθρο 7 

1. Η Τελωνειακή επίβλεψη του χώρου-θα ασκείται από κλιμά¬ 
κιο του Τελωνείου Ηρακλείου. Το κλιμάκιο της Τελωνειακής 
Υπηρεσίας θα εδρεύει μόνιμα στις εγκαταστάσεις λειτουργίας της 
επιβλεπόμενης μονάδας και το προσωπικό του θα ορίζεται από το 
Τελωνείο Ηρακλείου, επικεφαλής δε του οποίου θα είναι τελω¬ 
νειακός υπάλληλος με εμπειρία στα ελεγκτικά καθήκοντα. 

2. Το κλιμάκιο αποτελεί παράρτημα του Τελωνείου Ηρα¬ 
κλείου στο όνομα και για λογαριασμό του όποιου θα ενεργούνται 
οι τελωνειακός εργασίες, υποχρεούται δε να παρακολουθεί την πι¬ 
στή τήρηση των όρων της από 17.7.91 σύμβασης μεταξύ Υπουρ¬ 
γού Οικονομικών και της αναδόχου. 

3. Τα οδοιπορικά έξοδα μετάβασης του προσωπικού του κλι¬ 
μακίου, εφόσον δεν διατίθεται από την επιβλεπόμενη μονάδα δικό 
της κατάλληλο μεταφορικό μέσο βαρύνουν την μονάδα αυτή και 
ύστερα από προηγούμενη έγκριση της τελωνειακής αρχής, στην 
οποία υπάγεται το κλιμάκιο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Αυγούστου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 


Αριθ. Υ1493 (4) 

Ανάθεση αρμοδιοτήτων Υπουργού Γεωργίας στον Υφυπουργό 
Γεωργίας, Χρήστο Κοσκινά. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τις διατάξεις: 

1. Του άρθρου 83 παρ. 2 του Συντάγματος. 

2. Των άρθρων 16 παρ. 5 και 22 παρ. 3 του ν. 1558/1985 
«Κυβέρνηση και Κυβερνητικά όργανα» (ΦΕΚ 137 Α). 

3. Του Π.Δ. 402/88, «Οργανισμός Υπουργείου Γεωργίας» (Α 
187) όπως τροποποιήθηκε μεταγενέστερα. 

4. Της Υ 114/24.4.86 απόφαση του Πρωθυπουργού «Σύ¬ 
σταση θέσης Υφυπουργού στο Υπουργείο Γεωργίας» (Β247). 

5. Του Π.Δ. 359/91 «Διορισμός Υπουργών και Υφυπουργών» 
με το οποίο διορίστηκε Υφυπουργός στο Υπουργείο Γεωργίας ο 
Χρήστος Κοσκινάς, αποφασίζουμε: 

Άρθρο 1 

Στον Υφυπουργό Γεωργίας Χρήστο Κοσκινά, αναθέτουμε τη- 
νάσκηση των αρμοδιοτήτων που απορρέουν από τις κείμενες δια¬ 
τάξεις για τα αντικείμενα των πιο κάτω Γενικών Διευθύνσεων, 
καθώς και των Διευθύνσεων που υπάγονται σ’ αυτές, πλην των 
αναγομένων στη χάραξη γενικότερης πολιτικής σε ουσιώδεις το¬ 
μείς αυτών (ετήσιων και πολυετών προγραμμάτων δημοσίων 
επενδύσεων, προγραμμάτων ανάπτυξης, μέτρων πολιτικής τι¬ 
μών και οικονομικών ενισχύσεων). 

α. Γενική Διεύθυνση Εγγειοβελτιωτικών Έργων και Γεωργι¬ 
κών Διαρθρώσεων. ■>··.. 

β. Γενική Διεύθυνση Φυτικής Παραγωγής. 

γ. Η Διεύθυνση Αγροτικού Συνεργατισμού και Ομαδικών Δρα¬ 
στηριοτήτων, της Γενικής Διεύθυνσης Διαχείρισης Κοινοτικών 
Εισροών Ελέγχων και Αγροτικής Πολιτικής. 

Άρθρο 2 . 

Στον Υφυπουργό Γεωργίας αναθέτουμε επίσης την άσκηση 
των παρακάτω αρμοδιοτήτων. 

1. Συγκρότησης των συλλογικών οργάνων που συγκροτούνται 
με απόφαση του Υπουργού Γεωργίας και που λειτουργούν στις 
υπηρεσιακές μονάδες τα αντικείμενα των οποίων μεταβιβάζονται 
με την απόφαση αυτή. 

2. Τοποθέτησης προϊσταμένων Τμημάτων των Γενικών Διευ¬ 
θύνσεων αρμοδιότητάς του καθώς και των Διευθύνσεων που υπά¬ 
γονται σ’ αυτές. 

3. Πρότασης για τηνέκδοση κανονιστικών και ατομικών δια¬ 
ταγμάτων και κανονιστικών αποφάσεων, πλην των αναγομένων 
στη χάραξη γενικότερης πολιτικής σε ουσιώδεις τομείς αυτών 
(ετησίων και πολυετών προγραμμάτων δημοσίων επενδύσεων, 
προγραμμάτων ανάπτυξης, μέτρων πολιτικής τιμών και οικονο¬ 
μικών ενισχύσεων). 

4. Μεταβίβασης στο Γενικό Γραμματέα, Γενικούς Διευθυντάς, 
σε Διευθυντές και γενικά σε προϊσταμένους υπηρεσιακών μονά¬ 
δων, που σύμφωνα με τα παραπάνω υπάγονται σ’ αυτόν της 
εξουσίας να υπογράφουν «με Εντολή Υφυπουργού» αποφάσεις, 
έγγραφα ή άλλες πράξεις εντός του κύκλου της αρμοδιότητάς 
του. 

5. Συνυπογραφής με συναρμοδίους Υπουργούς, Αναπληρωτές 
Υπουργούς και υφυπουργούς άλλων Υπουργείων κοινών αποφά¬ 
σεων ή πράξεων σχετικών με τις παραπάνω υπηρεσίες και αρμο¬ 
διότητες. 

6. Των κοινοβουλευτικών αρμοδιοτήτων για τα θέματα που 
ανήκουν στις υπηρεσίες που υπάγονται σ’ αυτόν, εκτός από τη νο- 

μοθετική πρωτοβουλία που ασκείται αποκλειστικά από τον 
Τπουργό. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Αυγούστου 1991 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 
-♦- 

Αριθ. Β1/303 (5) 

Έγκριση του εσωτερικού κανονισμού λειτουργίας του Πανεπι¬ 
στημίου Αιγαίου σχετικά με την καθομολόγηση του διδάκτορα 
και τον τύπο του διδακτορικού διπλώματος. 


τον Πρύτανη και τον Προϊστάμενο Γραμματείας του Πανεπιστη¬ 
μίου ή τον Προϊστάμενο Γραμαμτείας του οικείου τμήματος, όταν 
δεν υπηρετεί στο ίδρυμα προϊστάμενος Α.Ε.Ι. 

2. Για την κλίμακα του βαθμού του διπλώματος εφαρμόζονται 
αναλόγως οι διατάξεις της παρ. 1 της πράξης αριθμ. 1509/ 
1989 (ΦΕΚ. 703/21/9/1989 τ.Β'). 

3. Το διδακτορικό δίπλωμα μπορεί να χορηγείται και σε μεμ¬ 
βράνη, αν τούτο ζητηθεί από τον ίδιο τον διδάκτορα καταβάλλο- 
ντος στην περίπτωση αυτή την αξία της την οποία κάθε φορά κα¬ 
θορίζει το Πρυτανικό Συμβούλιο. 

4. Στον διδάκτορα μπορεί να χορηγείται, πριν από την καθο¬ 
μολόγηση βεβαίωση ότι έχει περατώσει επιτυχώς την διατριβή 
του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις του άρθρου 11 παρ. 1γ (νι) 
του ν. 1268/1982 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α' 87), αποφασίζουμε: 

1. Εγκρίνουμε τον εσωτερικό κανονισμό λειτουργίας του πανε¬ 
πιστημίου Αιγαίου κατά το μέρος που αφορά την καθομολόγηση 
και τον τύπο του διπλώματος του διδάκτορα, όπως καθορίστηκε 
από την Διοικούσα Επιτροπή στη 14η/29.4.1991 συνεδρίασή 
της και του οποίου το περιεχόμενο έχει ως εξής:. 

«Η Διοικούσα Επιτροπή του Πανεπιστημίου Αιγαίου αφού 
έλαβε υπόψη: 

α. Τις διατάξεις του άρθρου 11 παρ. 1γ του ν. 1268/82, 
όπως ισχύουν σήμερα. 

β. Τις διατάξεις του άρθρου 5 παρ. 9 του Π.Δ. 63/84 «Ίδρυση 
Πανεπιστημίου Αιγαίου, Ιονίου Πανεπιστημίου και Πανεπιστη¬ 
μίου Θεσσαλίας (Φ.Ε.Κ. 31/20.3.1984 τ.Α'), όπως τροποποιή¬ 
θηκε και ισχύει σήμερα. 

γ. Τις διατάξεις του άρθρου 81 παρ. 7 και 8 του ν. 1586/85 
και 

δ. Την άμεση και επιτακτική ανάγκη να υπάρξει ρύθμιση των 
θεμάτων που σχετίζονται με την χορήγηση του διδακτορικού δι¬ 
πλώματος, αποφασίζει ομόφωνα: 

Μέχρι να λειτουργήσουν οργανωμένα μεταπτυχιακά προ¬ 
γράμματα σπουδών στο ίδρυμα, σύμφωνα με τις κείμενες διατά¬ 
ξεις, η καθομολόγηση και ο τύπος του διπλώματος του διδάκτορα 
του Πανεπιστημίου Αιγαίου έχει ως ακολούθως: 

αα) Καθομολόγηση διδάκτορα 

«Επειδή το Τμήμα.. με τη σύμφωνη γνώμη του Πρυτάνη, 

με καταξίωσε στους διδάκτορες αυτού, μετά από επιτυχή δοκιμα¬ 
σία, καθομολογώ δημοσίως τα εξής: 

«Κάτοχος από σήμερα του διπλώματος του διδάκτορα του Πα¬ 
νεπιστημίου Αιγαίου θα καταβάλλω κάθε προσπάθεια για την 
προαγωγή της επιστήμης με ευσυνειδησία, ήθος και ελεύθερο 
φρόνημα. Θα επιδιώκω την αναζήτηση της επιστημονικής αλή¬ 
θειας και την υπεράσπισή της και θα εργάζομαι για την πρόοδο 
της κοινωνίας μας, ώστε να καταστώ χρήσιμος στο Έθνος και 
την Πολιτεία». 

ββ) Τύπος διδακτορικού διπλώματος. 

Ο τύπος του διδακτορικού διπλώματος ως προς τα βασικά χα¬ 
ρακτηριστικά του, όπως: οι διαστάσεις, το χρώμα, το τμήμα, το 
όνομα, το επώνυμο, το όνομα πατέρα και τον τόπο καταγωγής 
του διδάκτορα, είναι ο ίδιος με τον τύπο του πτυχίου, όπως αυτός 
αναλυτικά ορίζεται στην παρ. 6 της απόφασης Β1/721/1989 
(Β' 754). 

Επιπλέον στο δίπλωμα αναφέρονται το γνωστικό αντικείμενο, 
ο τίτλος της διατριβής, η χρονική περίοδος των σπουδών, ο βαθ¬ 
μός και η ημερομηνία απονομής. Το δίπλωμα υπογράφεται από 


Αθήνα, 22 Αυγούστου 1991 


Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


♦ 


Αριθ. 4514 (6) 

Τροποποίηση-Συμπλήρωση του Γενικού Κανονισμού Λειτουρ¬ 
γίας Μαρινών. 


ΟΙ ΥΠΟΥΡΓΟΙ 

ΤΟΥΡΙΣΜΟΥ, ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 


Έχοντας υπόψη: 

α. Τις διατάξεις του άρθρου 17 του Ν. 438/76 περί τουριστι¬ 
κών πλοίων και πλοιαρίων. 

β) Την αριθμ. 515316/22.4.81 (ΦΕΚ 265/Β/81) Κοινή 
Απόφαση των Υπουργών Προεδρίας της Κυβερνήσεως, Οικονο¬ 
μικών και Εμπορικής Ναυτιλίας περί Γενικού Κανονισμού Λει¬ 
τουργίας Μαρινών. 

γ) Τις διατάξεις του άρθρου 2 του Ν. 1835/1989 (ΦΕΚ 76/ 
Α/89) «Σύσταση Υπουργείου Τουρισμού και ρύθμιση θεμάτων 
Δημόσιας Διοίκησης». 

δ) Τις διατάξεις του ΠΔ 200/ΦΕΚ 77Α/24.5.1990 «περί 
διορισμού Υπουργών». 

ε) Την Απόφαση του Πρωθυπουργού και Υπουργού Οικονομι¬ 
κών αρ. Υ 1489/91 «Ανάθεση αρμοδιοτήτων Υπουργού 
Οικονομικών στον Υφ/γό Οικονομικών». 

στ) Την ΑΠ 598/19/2.8.91 Απόφαση ΔΣ ΕΟΤ, αποφασί¬ 
ζουμε: 

Εγκρίνουμε τροποποίηση-συμπλήρωση του άρθρου 4 του Γενι¬ 
κού Κανονισμού Λειτουργίας Μαρινών ως εξής: 


Άρθρο μόνο 

1. Η παράγραφος 2 του άρθρου 4 της αριθμ. 515316/ 
22.4.81 Κοινής Υπουργικής Απόφασης αντικαθίσταται ως εξής: 

«Εις περίπτωση κατά την οποία η Δ/νση της Μαρίνας κρίνει 
αναγκαίον, δύναται να διατάξει μεθόρμιση οιουδήποτε σκάφους 
εις έτερον σημείον ή εκτός του λιμένος. 

Η μεθόρμιση κρίνεται αναγκαία εάν: 

α) Παρακωλύεται εκ της παραμονής του σκάφους στην Μα¬ 
ρίνα η λειτουργία (ασφαλής είσπλους και απόπλους σκάφους) και 
εκμετάλλευση αυτής. 

β) Το σκάφος βρίσκεται σε ακινησία για χρονικό διάστημα με¬ 
γαλύτερο του έτους. 

γ) Πιθανολογείται κίνδυνος ναυαγίου. 

δ) Υπάρχει αυθαίρετη κατάληψη θέσεως ελλιμενισμού. 

Για την συνδρομή μιάς ή περισσότερων από τις προαναφερόμε- 
νες προϋποθέσεις, συντάσσεται Πρακτικό από την Δ/νση της Μα- 

ρίνας με σύμπραξη και του Προϊσταμένου της οικείας Λιμενικής 
Αρχής με το οποίο ορίζεται δεκαήμερος προθεσμία απο της κοινο- 
ποιήσεως για την μεθόρμιση του σκάφους. 

Στις περιπτώσεις α' και γ' εάν ο Προϊστάμενος της οικείας Λι¬ 
μενικής Αρχής διαφωνεί ουδεμία ενέργεια γίνεται για τη μεθόρ- 
μιση του σκάφους. Η διαφωνία καταχωρίζεται στο σχετικό Πρα¬ 
κτικό. 

Εφόσον συντρέχει η περίπτωση, δ’ της παρούσας παραγράφου 
ορίζεται τριήμερος προθεσμία. Το πρακτικό κοινοποιείται με από¬ 
δειξη στον πλοιοκτήτη φυσικό ή νομικό πρόσωπο ή στον πλοίαρχο 
του σκάφους ή στον ορισθέντα στη σχετική δήλωση προς τη Μα¬ 
ρίνα αντιπρόσωπο ή αντίκλητο, στην δηλωθείσα διεύθυνση κατοι¬ 
κίας των με μέριμνα της Δ/νσης της Μαρίνας. 

Το πρακτικό αποστέλλεται και στην οικεία Λιμενική Αρχή. 

Αν η ταχθείσα προθεσμία παρέλθει άπρακτος η Δ/νση της Μα¬ 
ρίνας προβαίνει στην μεθόρμιση του σκάφους και βεβαιώνει σε 


βάρος του ιδιοκτήτη τα έξοδα μεθορμίσεως. 

Σε περίπτωση προβολής αρνήσεως δι’ οιονδήποτε λόγο και με 
οποιονδήποτε τρόπο η συνδρομή της Λιμενικής Αρχής είναι υπο¬ 
χρεωτική. 

Η Μαρίνα ουδεμία ευθύνη φέρει δια πάσαν προκληθησομένη, 
ενδεχομένως, ζημία εις το σκάφος κατά ή μετά την μεθόρμιση. 

2. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 26 Αυγούστου 1991 

ΟΙ ΥΠΟΥΡΓΟΙ 

ΤΟΥΡΙΣΜΟΥ Υ®. ΟΙΚΟΝΟΜΙΚΟΝ 

I. ΚΕΦΑΛΟΓΙΑΝΝΗΣ Κ. ΓΙΑΤΡΑΚΟΣ 

ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΠΑΥΛΙΔΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδέι την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές, κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

Υ) 

» 

» 

» 

Β' 

» 

19.000 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» ■ 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















